Sigrún Sigmarsdóttir tekur við fénu úr hendi Hannesar Hjálm . fr.kv.st . KKÍ . Eins og undanfarin 11 ár hélt KKÍ góðgerðarleiki Meistarar meistaranna í karla og kvennaflokki í haust og hefur innkoma runnið til valins félags / málefnis hverju sinni . Í ár varð fyrir valinu Foreldrafélag axlarklemmubarna og afhenti Hannes Birgir Hjálmarsson , framkvæmdastjóri KKÍ , Sigrúnu Sigmarsdóttur , formanni Foreldrafélags axlarklemmubarna , afrakstur miðasölu á leikjunum - alls 248.000 , - á blaðamannafundi félagsins þar sem ný heimasíða félagsins www.axlarklemma.is var opnuð . Auk miðasölunnar voru seldar auglýsingar á leikina og munu þær skila um 400.000 , - krónum til félagsins , reikna má með því að góðgerðarleikirnir skili því um 650.000 , - kr. til félagsins . Sigrún Sigmarsdóttir sagði við opnun heimasíðunnar að peningunum yrði varið til að koma félaginu á framfæri en allt of hljótt hefði farið um þennan sjúkdóm til þessa . Er það von okkar hjá KKÍ að afrakstur góðgerðaleikjanna verði til þess að Foreldrafélag axlarklemmubarna geti komið sínum málefnum á framfæri sem víðast .